Amerika

Amerika
190px|Kart over Amerika
 Areal 42 081 799 km² Folkemengde 1 061 762 868 Stater 35 Territorier 25 Subregioner 1. Karibia2. Nordlige Amerika 3. Sentrale Amerika4. Sørlige Amerika Språk spansk, engelsk, portugisisk, fransk med flere Største byer 1. São Paulo2. Mexico by 3. New York4. Buenos Aires5. Rio de Janeiro6. Los Angeles7. Bogotá8. Lima9. Chicago
Amerika er en verdensdel mellom Atlanterhavet i øst og Stillehavet i vest som omfatter cirka 28 % av landmassen og 13 % av folkemengden på Jorden. Politisk er den inndelt i 35 selvstendige stater og 22 befolkede avhengige territorier, samt 3 som er ubebodde.

FN deler Amerika inn i fire subregioner: Nordlige Amerika, Sentrale Amerika, Karibia og Sørlige Amerika.FNs statistikkdivisjons inndeling av verden i geografiske regioner Sør-Amerika blir iblant utskilt som en egen verdensdel, Nord-Amerika er da fellesbenevnelsen på de tre øvrige delene. Kulturelt skilles det også mellom Anglo-Amerika og Latin-Amerika. Geologisk er den amerikanske landmassen fordelt på tre tektoniske plater: Den nordamerikanske, den karibiske og den søramerikanske.

 Historie 

En regner med at menneskene kom fra nord over Beringstredet til den nordlige delen av det nordamerikanske kontinentet og deretter spredte seg sørover. 

Islendingen Leiv Eriksson er den første kjente europeeren som reiste til Nord-Amerika (L'Anse aux Meadows i provinsen Newfoundland og Labrador i Canada). Det skjedde rundt år 998. I 1492 «oppdaget» Christofer Columbus Bahamasøyene og De karibiske øyer, og en europeisk kolonisering av hele Amerika begynte. En storstilt innvandring av europeiske kolonister, nybyggere og afrikanske slaver fulgte. Kolonimaktene og innvandrerne omtalte gjerne Amerika som Den nye verden. 

Amerika var allerede befolket da europeerne kom. De opprinnelige urfolkene (på 2000-tallet ofte omtalt som first nations) ble på spansk kalt indios fordi Columbus trodde at De karibiske øyer var en del av India som han opprinnelig skulle finne sjøveien til. De karibiske øyer, også omtalt som Karibia blir også kalt De vestindiske øyer.

Amerika ble oppkalt til ære for den italienske oppdagelsesreisende Amerigo Vespucci (1451–1512) i 1507.

 Selvstendige land 
Det er 35 selvstendige land i Amerika. Tabellen viser FNs estimater for juli 2026:Worldometers: Population by country 1. juli 2026Worldometers: List of countries and dependencies ranked by area

 Selvstendige land: Folketall Areal km² Hovedstad Språk Subregion  USA   Washington D.C. Engelsk Nordlige Amerika  Brasil   Brasília Portugisisk Sørlige Amerika  Mexico   Mexico by Spansk Sentrale Amerika  Colombia   Bogotá Spansk Sørlige Amerika  Argentina   Buenos Aires Spansk Sørlige Amerika  Canada   Ottawa Engelsk og fransk Nordlige Amerika  Peru   Lima Spansk Sørlige Amerika  Venezuela   Caracas Spansk Sørlige Amerika  Chile   Santiago Spansk Sørlige Amerika  Guatemala   Guatemala by Spansk Sentrale Amerika  Ecuador   Quito Spansk Sørlige Amerika  Bolivia   Sucre Spansk Sørlige Amerika  Haiti   Port-au-Prince Fransk Karibia  Den dominikanske republikk   Santo Domingo Spansk Karibia  Honduras   Tegucigalpa Spansk Sentrale Amerika  Cuba   Havanna Spansk Karibia  Nicaragua   Managua Spansk Sentrale Amerika  Paraguay   Asunción Spansk Sørlige Amerika  El Salvador   San Salvador Spansk Sentrale Amerika  Costa Rica   San José Spansk Sentrale Amerika  Panama   Panama by Spansk Sentrale Amerika  Uruguay   Montevideo Spansk Sørlige Amerika  Jamaica   Kingston Engelsk Karibia  Trinidad og Tobago   Port of Spain Engelsk Karibia  Guyana   Georgetown Engelsk Sørlige Amerika  Surinam   Paramaribo Nederlandsk Sørlige Amerika  Belize   Belmopan Engelsk Sentrale Amerika  Bahamas   Nassau Engelsk Karibia  Barbados    Bridgetown Engelsk Karibia  Saint Lucia   Castries Engelsk Karibia  Grenada   St. George's Engelsk Karibia  Saint Vincent og Grenadinene   Kingstown Engelsk Karibia  Antigua og Barbuda   Saint John's Engelsk Karibia  Dominica   Roseau Engelsk Karibia  Saint Kitts og Nevis   Basseterre Engelsk Karibia Sum   
Geografisk og etnologisk hører Hawaii (USA) og Påskeøya (Chile) til Polynesia i Oseania, men politisk inngår de i Amerika.

 Avhengige landområder 
Det er 22 bebodde avhengige territorier i Amerika. Tabellen viser FNs estimater for juli 2026:Worldometers: Population by country 1. juli 2026Worldometers: List of countries and dependencies ranked by area

 Territorium Folketall Areal km² Hovedstad Språk Subregion Status  Puerto Rico   San Juan Spansk Karibia Biland til USA  Guadeloupe   Basse-Terre Fransk Karibia Region i Frankrike  Martinique   Fort-de-France Fransk Karibia Region i Frankrike  Fransk Guyana   Cayenne Fransk Sørlige Amerika Region i Frankrike  Curaçao   Willemstad Papiamento Karibia Biland til Nederland  Aruba   Oranjestad Papiamento Karibia Biland til Nederland  De amerikanske Jomfruøyer   Charlotte Amalie Engelsk Karibia Biland til USA  Caymanøyene   George Town Engelsk Karibia Biland til Storbritannia  Bermuda   Hamilton Engelsk Nordlige Amerika Biland til Storbritannia  Grønland   Nuuk Grønlandsk Nordlige Amerika Biland til Danmark  Turks- og Caicosøyene   Cockburn Town Engelsk Karibia Biland til Storbritannia  Sint Maarten   Philipsburg Engelsk Karibia Biland til Nederland  De britiske Jomfruøyer   Road Town Engelsk Karibia Biland til Storbritannia  Bonaire   Kralendijk Papiamento Karibia Kommune i Nederland  Saint-Martin   Marigot Fransk Karibia Biland til Frankrike  Anguilla   The Valley Engelsk Karibia Biland til Storbritannia  Saint-Barthélemy   Gustavia Fransk Karibia Biland til Frankrike  Saint-Pierre og Miquelon   Saint-Pierre Fransk Nordlige Amerika Biland til Frankrike  Montserrat   Plymouth Engelsk Karibia Biland til Storbritannia  Falklandsøyene   Stanley Engelsk Sørlige Amerika Biland til Storbritannia  Sint Eustatius   Oranjestad Engelsk Karibia Kommune i Nederland  Saba   The Bottom Engelsk Karibia Kommune i Nederland Sum  

Fransk Guyana ligger på fastlandet i sør, de øvrige er øysamfunn i Atlanterhavet og i Karibia.

I tillegg til de bebodde territoriene i tabellen over, er det også tre ubebodde territorier i Amerika: Navassaøya i Karibia (6 km²) som tilhører USA, Clipperton i Stillehavet (2 km²) som tilhører Frankrike, og Sør-Georgia og Sør-Sandwichøyene (3 903 km²) sør i Atlanterhavet som tilhører Storbritannia.

USA har også tre befolkede biland på øyer i Stillehavet: Amerikansk Samoa, Guam og Nord-Marianene (se Oseania).

Befolkningsutvikling
miniatyr|Kart over verdens subregioner (FN).
Tabellen viser FNs prognose i 2024 for befolkningsutviklingen i Amerika:United Nations, Department og Economic and Social Affairs: World Population Prospects, The 2024 revision.

 Subregion År 1990 År 2020 År 2050 Karibia Nordlige Amerika Sentrale Amerika Sørlige Amerika Totalt   

 Største byer 
Amerikas største byområder med estimert innbyggertall i 2023:CIA The World Factbook: Countries. Estimater for 2023.

 By Innbyggere Land São Paulo   Brasil Mexico by   Mexico New York   USA Buenos Aires   Argentina Rio de Janeiro   Brasil Los Angeles   USA Bogotá   Colombia Lima   Peru Chicago   USA Santiago de Chile   Chile Houston   USA Dallas-Fort Worth   USA Toronto   Canada Belo Horizonte   Brasil Washington D.C.   USA Guadalajara   Mexico Monterrey   Mexico Brasília   Brasil Montréal   Canada Recife   Brasil Porto Alegre   Brasil Medellín   Colombia

 Oppdeling av Amerika 

Det er vanlig å dele Amerikas landområder opp i 2 kontinenter.
I mange land deles Amerika også opp i 2 verdensdeler.
 Nord-Amerika
 Sør-Amerika

I de spansktalende delene av Amerika regnes hele Amerika som én verdensdel. Amerika deles da opp i følgende subkontinenter (eller regioner)
 Sør-Amerika Sudamérica
 Nord-Amerika Norteamérica
 Sentral-Amerika Centroamérica
 Antillene Antillas

FN deler Amerika inn geopolitisk i følgende regioner.http://millenniumindicators.un.org/unsd/methods/m49/m49regin.htm#americas  Composition of macro geographical (continental) regions, geographical sub-regions, and selected economic and other groupings. Geographical region and composition of each region (Americas).
 Det nordlige Amerika
 Sentral-Amerika (inkludert Mexico) og Karibia
 Sør-Amerika

 Kulturell oppdeling 
Amerika deles også opp kulturelt
 Anglo-Amerika
 Latin-Amerika

 Største gjenlevende språk i bruk i Amerika 
 Spansk – brukt av omtrent 320 millioner innbyggere over hele Amerika.
 Engelsk – brukt av omtrent 300 millioner i USA, Canada, Jamaica, Trinidad og Tobago, Bahamas, Bermuda, Belize, Guyana, Falklandsøyene samt mange øyer i Karibia.
 Portugisisk – brukt av omtrent 185 millioner i Sør-Amerika, flesteparten i Brasil.
 Fransk – brukt av omtrent 12 millioner i og rundt Canada, noen øyer i Karibia samt i Fransk Guyana i Sør-Amerika.
 Quechua – brukt blant 10–13 millioner i Ecuador, Peru, Bolivia, nordlige Chile og nordvest i Argentina.
 Haitisk – brukt av omtrent 6 millioner i Haiti, Canada og USA.
 Guaraní – brukt av omtrent 6 millioner i Paraguay og enkelte regioner i Argentina, Bolivia og Brasil.
 Italiensk – brukt av omtrent 4 millioner, mest i USA, Canada, Argentina, Uruguay og Brasil.
 Tysk – brukt av omtrent 2,2 millioner. 1,1 millioner i USA og resten i deler av Latin-Amerika, som Brasil, Argentina, Chile og Paraguay.
 Aymara – brukt av omtrent 2,2 millioner i Andesfjellene i Bolivia og Peru.
 Quiché og andre mayiske språk – brukt av omtrent 1,9 millioner i Guatemala og sørlige deler av Mexico.
 Nahuatl – brukt i sentrale deler av Mexico av omtrent 1,5 millioner. Dette var også språket til aztekerne.

 «Amerika» på norsk, engelsk, fransk, spansk og portugisisk 

Da den tyske kartografen Martin Waldseemüller utformet et stort verdenskart i 1507, oppkalte han «Den nye verden» etter Amerigo Vespucci. Den italienske oppdagelsesreisende hadde besøkt kontinentet 1501-1502 og beskrevet geografien i to bøker som var godt kjent og dannet grunnlag for utformingen av deler av 
kartet. Fordi landområder ble omtalt med hunkjønnsnavn, skrev Waldseemüller America, en latinisert, feminin form av Amerigo.Dictionary.com: Why Is It Called America, Not Columbusia? Veggkartet ble trykt som tresnitt i tolv blad i et opplag på angivelig tusen eksemplarer. Det ble siden kopiert av andre som dermed etablerte navnet. Waldseemüllers ambisiøse Universalis Cosmographia var lenge ansett som tapt, men ett eksemplar ble gjenfunnet i 1901 og kjøpt av det amerikanske kongressbiblioteket for ti millioner dollar i 2001.The Library of Congress 18. juni 2003: Library of Congress Completes Purchase of Waldseemüller Map 

Ordet «America» brukes ofte på engelsk, stort sett av folk fra USA, Canada, Australia og Storbritannia som et synonym for USA, og folk derfra kalles amerikanere, i motsetning til for eksempel kanadiere, meksikanere og andre innbyggere i Nord- og Sør-Amerika. Dette kan skape forvirring for europeere og andre som ofte beskriver alle innbyggere i hele Amerika for amerikanere.

På engelsk (hele engelsktalende verden) kalles de to verdensdelene Nord-Amerika og Sør-Amerika «Americas», og alle folkene som bor i Sør-Amerika kalles for søramerikanere, og alle folkene som bor i Nord-Amerika kalles for nordamerikanere.

På fransk (først og fremst i Frankrike) blir Amerika (Amérique) delt opp i 4 regioner, Amérique du Nord, Amérique Centrale, Antilles og Amérique du Sud.

På spansk kalles landområdet Amerika for «América» men subkontinentene Nord-Amerika, Antillene, Sentral-Amerika og Sør-Amerika blir omtalt som henholdsvis «Norteamérica» (tilsvarende norsk, Nord-Amerika), «Las Antillas» (Tilsvarende norsk, Antillene), «Centroamérica» (tilsvarende norsk, Sentral-Amerika) og «América del Sur» (tilsvarende norsk, Sør-Amerika).

På portugisisk kalles hele landområdet også for «América» mens subkontinententene Nord-Amerika, Sentral-Amerika og Syd-Amerika blir omtalt som henholdsvis «América do Norte», «América Central» og «América do Sul». Karibia blir omtalt som «Caribe».

 Nord-Amerika 
I de fransk-talende deler av Canada (11 millioner av Canadas 33 millioner innbyggere i de kanadiske provinsene Québec, New Brunswick, Ontario, Nova Scotia, Manitoba og Saskatchewan), kalles kontinentet Nord-Amerika for «L'Amérique du nord» (tilsvarende norsk: Nord-Amerika).

 Se også 
 Kontinentet Nord-Amerika
 Kontinentet Sør-Amerika
 Subkontinentet Nord-Amerika
 Subkontinentet Mellom-Amerika
 Subkontinentet Antillene
 FN-regionen, det nordlige Amerika
 Karibia
 Anglo-Amerika
 Franco-Amerika
 Latin-Amerika
 Iberoamerika
 Hispanoamerika
 Mesoamerika

 Referanser 

 Eksterne lenker 



Kategori:Verdensregioner